Centers pelaa kotiottelunsa Pietarsaaren jäähallissa.
Pietarsaari tunnetaan erityisesti jalkapallosta. Pietarsaaren uimahalli avattiin 1967. Pietarsaaren keskuskenttä eli yleisurheilu- ja jalkapallostadion avattiin vuonna 1971. Stadion toimii Ykkösessä pelaavan FF Jaron kotikenttänä. Vuonna 1987 Pietarsaareen rakennettussa tennishallissa on 4 tenniskenttää (joista 1 ulkokenttä), 3 sulkapallokenttää, sekä squash ja pöytätennis. Tellushalli on vuonna 1991 käyttöön otettu halli, jossa pelataan pääasiassa jalkapalloa ja yleisurheillaan. Kentän koko 100 m × 60 m. Hallissa on myös viisi juoksurataa sekä mahdollisuus heitto- ja hyppylajeille. Tellushallissa järjestetään urheilutapahtumien lisäksi messuja ja muita tapahtumia. Rettigin vanha teollisuushalli remontoitiin liikuntalaitokseksi 2016–2018. Liikuntalaitoksessa pelataan muun muassa salibandyä, futsalia, sulkapalloa ja pöytätennistä sekä pidetään voimistelutunteja. Masaholmintiellä Messukentän vieressä sijaitsee noin 300 m² skeittipuisto, joka sopii myös temppupotkulautailijoille ja BMX-pyöräilyyn. Puisto valmistui syyskuussa 2020.

Jalkapallo
----------

Urheiluseura IF Drottilla oli aiemmin toimintaa jalkapallossa. 18. joulukuuta 1965 perustettu FF Jaro otti haltuunsa Drottin jalkapallojaoston, sekä sen junioritoiminnan. FF Jaro pelaa Ykkösessä. Kaupungin toinen miesten kansallisissa sarjoissa edustettu jalkapallojoukkue on JBK (*Jakobstads Bollklubb*), joka pelaa Kakkosessa. Kauden 1993 päätteeksi Jaron naisjoukkue nousi mestaruussarjaan. Resurssit eivät kuitenkaan riittäneet sekä naisten että miesten joukkueeseen pääsarjassa. Tämän seurauksena perustettiin FC United. FC United on voittanut Suomen mestaruuden vuosina 2002, sekä 2004.

Pietarsaaren uuden jalkapallostadionin rakentaminen alkaa vuonna 2021 nykyisen Keskuskentän kupeeseen Länsikentälle. Stadionista tulee brittityylinen neljän katsomon kokonaisuus, jonka kokonaiskapasiteetti on 3000 katsojaa. Hankkeen budjetti on 4,5 miljoonaa euroa.

Jääkiekko
---------

Jääkiekkoa pelaa vuosina 1961–1992 ja jälleen vuodesta 2020 alkaen toiminut Centers II-divisioonassa. Toinen II-divisioonassa pelaava joukkue on 2019 perustettu Highsticks HT. Vuosina 1992–2020 jääkiekkoa pelasi Jeppis Hockey.

Golf
----

Pietarsaaren 18-reikäinen golfkenttä sijaitsee Pirilön kaupungiosassa. Kenttä valmistui 2004, ja sen on suunnitellut ruotsalainen Björn Eriksson.

Lähteet
-------

1. ↑  Pietarsaaressa saa tänään uida 50 sentillä *pohjalainen.fi*.  21.9.2017. Viitattu 10.8.2019.
2. ↑  Pietarsaaren keskuskenttä *ffjaro.fi*. Viitattu 10.8.2019.
3. ↑  Pietarsaaren Tenniscenteriin uusi toimija *sulkapallo.org*.  20.08.2015. Viitattu 18.9.2019. [vanhentunut linkki]
4. ↑  Tellushalli *jakobstad.fi*. Viitattu 10.8.2019.
5. ↑  Rettig Sport Center: Huipputulos 9 000 asiakasta kuukauden aikana *jakobstad.fi*.  16.11.2018.  Arkistoitu 2.4.2019. Viitattu 10.8.2019.
6. ↑  Pirkko Högkulla: Pian pääsee skeittaamaan - Pietarsaaren skeittipuisto aukeaa yleisölle tänä perjantaina: "Jokaiselle jotain" *pietarsaarensanomat.fi*.  15.9.2020. Viitattu 16.9.2020.
7. ↑  Enbacka, Viktor & Lindberg, Johan: *Tehdasjoukkueesta liigajoukkueeksi*, s. 7. Ab Liga-Jaro Oy, 2015.
8. ↑  Enbacka, Viktor & Lindberg, Johan: *Tehdasjoukkueesta liigajoukkueeksi*, s. 65. Ab Liga-Jaro Oy, 2015.
9. ↑  Finland - List of Women Champion RSSSF. Viitattu 10.8.2019. (englanniksi)
10. ↑  Kristian Sundqvist: Pietarsaaren stadionprojektille kehuja – Palloliiton ja aluehallintoviraston edustajat tutustuivat hankkeeseen, rakentamaan toivotaan päästävän ensi vuonna *pietarsaarensanomat.fi*.  12.8.2020.  Arkistoitu 25.3.2021. Viitattu 17.8.2020.
11. ↑  II divisioonan lohkojako *finhockey.fi*.   20 5.2022. Viitattu 27.8.2022.
12. ↑  HighSticks HT *eliteprospects.com*. Viitattu 28.8.2022.
13. ↑  Golfia veden äärellä Suomen edullisimmalla vähintään 18-reikäisellä golfkentällä! Tervetuloa! *golf.fi*. Viitattu 3.4.2019.
14. ↑  Kenttä *jpggolf.fi*. Viitattu 10.8.2019.